สังเกตลักษณะท่าทางภายนอก ความนัยหลังคำพูดคำจา ค้นหาความในใจของเธอ
ภาษากายเนี่ยช่วยบอกได้เยอะเลยล่ะ ว่าเธอคนนั้นแอบชอบคุณอยู่จริงๆ หรือเปล่า ถึงเธอจะปากแข็งแค่ไหน แต่ลักษณะท่าทางภายนอกอาจเผยความนัยให้คุณรับรู้ก็ได้ ถ้าเธอคนนั้นชอบคุณจริงๆ ล่ะก็ เธออาจเผลอหันตัวมาทางคุณแล้วเอนตัวเข้ามาใกล้ตอนกำลังพูดคุยกันให้ได้ใกล้ชิดคุณขึ้นอีกนิดนึง เหล่านี้คือสัญญาณเล็กๆ น้อยๆ ที่บอกได้ว่าเธอน่ะหลงคุณหัวปักหัวปำ:  เธอชอบเอานิ้วม้วนผมเล่นหรือเหลือบมองเท้าตัวเองหรือเปล่า นั่นล่ะแปลว่าเธอกำลังอายจนทำอะไรไม่ถูกเวลาคุยกับคนที่เธอแอบชอบอย่างคุณ เธอสลับเท้าไปมา จับนิ้วมือตัวเองหรือเครื่องประดับเล่นหรือเปล่า นั่นก็เป็นอีกสัญญาณหนึ่งว่าเธอกำลังกระวนกระวายต่อหน้าคนที่เธอชอบ เธอหลบตาบ่อยๆ ใช่ไหม ถ้าเผลอสบตากันอย่างลึกซึ้งแล้วเธอรีบหลบตาละก็ อาจแปลว่าคุณทำให้เธออายม้วนยังไงล่ะ รอยยิ้มของเธอก็มีความหมายนะ เวลาคุยกับคุณเธอเผยรอยยิ้มบ้างหรือเปล่า ทั้งๆ ที่คุณก็ไม่ได้พูดอะไรตลกๆ? เป็นไปได้เลยแหละว่าเธอกำลังแอบชอบคุณ เคยสังเกตไหม ว่าเธอแต่งตัวซะสวยเวลารู้ว่าต้องเจอคุณ? ถ้าคุณรู้เลยล่ะว่าเดี๋ยวต้องเจอกันที่ห้าง แล้วเธอคนนั้นก็แต่งองค์ทรงเครื่องมาซะเต็มที่ เป็นไปได้มากว่าเธอทำเพื่อคุณนั่นแหละ และถ้าเธอรู้ตัวว่าต้องเจอกันวันหยุดสุดสัปดาห์ แล้วอุตส่าห์ใส่ชุดใหม่เอี่ยมอ่องมาละก็ เธออาจทำเพราะอยากดูดีที่สุดเวลาอยู่ต่อหน้าคุณก็เป็นได้ เธออาจถึงขั้นแอบใส่น้ำหอมหน่อยๆ เวลาที่รู้ว่าต้องได้อยู่ใกล้คุณ ถ้าคุณจำได้ว่าตอนอยู่ที่โรงเรียนเธอไม่ได้ใส่ แต่อยู่ๆ ก็มาใส่น้ำหอมเอาตอนนัดไปดูหนังด้วยกันในกลุ่มเพื่อน เป็นไปได้มากว่าเธอใส่เพราะคุณนั่นแหละ นั่นล่ะชัดเลยว่าเธอหลงคุณเต็มเปา ถ้าคุณแอบจับได้ว่าเธอหน้าแดงตอนคุณมอง หรืออยู่ๆ เธอก็หน้าแดงขึ้นมาตอนกำลังคุยกัน นั่นล่ะแปลว่าเธอชอบคุณมากจนเขินน่าดู หมั่นสังเกตเธอสักพัก ให้แน่ใจว่าจริงๆ แล้วเธอเป็นคนขี้อาย หรือเธอเขินอายเฉพาะตอนอยู่ต่อหน้าคุณ ถ้าเป็นอย่างหลังละก็ คุณนั่นแหละคนพิเศษของเธอ ถ้าเธอรู้กระทั่งว่า Warriors คือทีมบาสเกตบอลทีมโปรดของคุณ แถมยังชวนคุยเรื่องพวกนี้ขึ้นมา อาจเป็นคุณนั่นแหละที่ทำให้เธอกลายเป็นแฟนของทีมนี้ขึ้นมาอีกคน หรือถ้าเธอรู้มาว่าคุณชอบดู Game of Thrones แล้วก็พลอยรู้จักตัวละครในเรื่องไปซะหมด แสดงว่าเธอกำลังพยายามทำให้คุณประทับใจอยู่แน่ๆ ถ้าแต่ก่อนเธอไม่เห็นเคยสนใจเรื่องพวกนี้ แต่อยู่ๆ ก็เกิดรอบรู้ในสิ่งที่คุณชอบขึ้นมา เป็นไปได้เลยแหละว่าเธอกำลังชอบคุณ ถ้าอยู่ๆ เธอมาถามคำถามที่คุณรู้ว่าเธอหาคนช่วยตอบได้สบายๆ อยู่แล้ว อย่างสอบเลขเมื่อกี้ยากหรือเปล่า หรือชั่วโมงพละเมื่อกี้ครูให้เล่นกีฬาอะไรใหม่ แสดงว่านั่นแหละแค่ข้ออ้างหาเรื่องคุยกับคุณ หรือถ้าอยู่ๆ เธอมาถามว่าคุณคิดยังไงกับครูบางคนหรือเด็กใหม่ในโรงเรียน เธอก็แค่อยากใช้เวลากับคุณให้มากขึ้นไง ถึงได้ถามคำถามเรื่อยเปื่อยแบบนั้น ถ้าสาวคนนั้นขยันมาหยอกล้อคุณ แทบจะปฏิเสธไม่ได้เลยว่าเธอน่ะชอบคุณ ถ้าเธอหัวเราะ ล้อเลียนรองเท้าของคุณ คิกคักเวลาคุณใส่ชุดใหม่ หรือเม้าท์ว่าล็อคเกอร์คุณน่ะยังกับรังหนู แปลว่าเธออยากอยู่ใกล้คุณไงถึงได้แวะเวียนมาล้อเลียนบ่อยๆ ถึงแม้บางครั้งการหยอกกันนั้นจะเลยเถิดไปหน่อยก็เถอะ อย่าเพิ่งน้อยใจไปว่าเธอไม่ได้ชอบคุณหรอกนะ ขอให้จำกฎสำคัญยิ่งชีพเอาไว้: ถ้าเธอสนใจอะไรก็ตามของคุณละก็ นั่นแหละเธอชอบคุณ การล้อกันเล่นก็แค่วิธีแสดงออกถึงความสนใจที่เธอมีให้คุณยังไงล่ะ รู้ไว้เลย สำหรับเด็กม.ต้นแล้ว แกล้งน่ะเท่ากับชอบ แต่ก็ยังมีสัญญาณให้สังเกตชัดเจนยิ่งไปกว่านั้นอีกนะว่าสาวคนนั้นกำลังโปรยเสน่ห์มาทางคุณ ถ้าเธอขยิบตาให้ละก็ ถึงจะดูเล่นๆ ก็เถอะ นั่นแหละวิธีหว่านเสน่ห์ หรือถ้าเธอแซวคุณเรื่องผมทรงใหม่ หรือถึงขั้นบอกว่าตัดผมแล้วคุณดูดีขึ้น ไม่ต้องสงสัยเลยว่าเธอคิดยังไงกับคุณ  ถ้าเธอเล่นตัว ทำตลก หรือทำตัวติงต๊องเวลาอยู่ใกล้คุณ นั่นน่ะหวังผลแล้วล่ะ แล้วถ้าเธอแซวว่าคุณน่ะแอบชอบสาวคนอื่น ทั้งๆ ที่เห็นอยู่ว่าคุณไม่ได้ชอบสาวคนที่ว่าสักหน่อย นั่นก็ใช่นะ วิธีหว่านเสน่ห์ของเธอน่ะ ถ้าอยู่ๆ เธอคนนั้นเกิดสนใจขึ้นมาว่าคุณกำลังปิ๊งใครหรือช่วงนี้อยากชวนใครออกเดทหรือเปล่า นั่นแหละ เธอแค่อยากถามแบบอ้อมๆ ว่าคุณมีเธออยู่ในหัวใจบ้างไหม -- ถ้าเธอไม่ได้กำลังจับคู่คุณให้เพื่อนของเธออยู่นะ ถ้าเธอคอยตามตื๊อตามถามเรื่องนี้อยู่เรื่อยๆ กระทั่งสุ่มชื่อสาวที่เห็นๆ กันอยู่ว่าคุณไม่ได้ชอบออกมา แปลว่าเธอแค่อยากชวนคุยเรื่องรักๆ ใคร่ๆ จะได้ยิ่งใกล้ชิดกันอีกยังไงล่ะ ถ้าเธอล้อเรื่องแฟนคนก่อนๆ ของคุณ หรือกระแนะกระแหนพวกสาวๆ รอบตัวคุณ นั่นน่ะ ชอบนะ ถึงได้หึง เข้าใจไว้เลย บอกได้เลยว่าสาวม.ต้นชอบหว่านเสน่ห์กันทาง Facebook และ sms อย่าลืมกฎข้อสำคัญ: ถ้าเธอให้ความสำคัญกับคุณละก็ เป็นไปได้มากว่าเธอกำลังชอบคุณ ถ้าเธอคอยส่ง sms มา หรือขยันโพสต์หน้า wall ใน Facebook ของคุณ นั่นก็แปลว่าเธอชอบคุณได้เหมือนกันนะ  ถ้าเธอคอยโพสต์วีดีโอหรือลิงค์ที่ไปยังเรื่องที่คุณสนใจบนหน้า wall ใน Facebook ของคุณละก็ ยิ่งการันตีความชอบของเธอที่มีให้คุณใหญ่ ถ้าเธอสนใจถามไถ่ทาง sms ว่าคุณทำอะไรในวันหยุดสุดสัปดาห์ที่ผ่านมา ก็เพราะเธออยากรู้ความเป็นไปของคนที่เธอแอบชอบยังไงล่ะ กิจกรรมต่างๆ ใน Facebook ของเธอก็มีความหมายนะ ลองสังเกตดูซิว่าเธอคุยกับหนุ่มอื่นบ่อยเหมือนที่คุยกับคุณหรือเปล่า คุณใช่คนสำคัญของเธอไหม? อย่างน้อยถามเพื่อนก็ดีกว่าเดินไปถามเจ้าตัวเองโต้งๆ ว่าเธอชอบฉันเหรอ แต่ก็นั่นแหละ ถ้าคุณบังเอิญเป็นหนุ่มขี้อาย แต่อยากรู้แทบตายว่าเธอคิดยังไงกับคุณโดยไม่ต้องถามสาวเจ้า ก็ไปถามเพื่อนเธอเลยเถอะ เพื่อนๆ เธอคงไม่ปริปากง่ายๆ หรอกนะ แต่จะผิดสังเกตจนเห็นได้ชัดเลยล่ะ ถ้าสาวๆ พวกนั้นกระดี๊กระด๊ากันออกนอกหน้า แล้วโบ้ยให้คุณไปถามเธอเอาเองสิ อ้อ แต่พึงสังวรณ์ไว้ด้วยนะ ว่าพวกเธอจะคาบข่าวไปบอกสาวคนนั้นอย่างแน่นอน แต่ในทางกลับกัน ถ้าเธอไม่ได้สนคุณสักนิด เพื่อนๆ ก็ยังจะบอกคุณอยู่ดีนั่นแหละ ก็ดี จะได้เผื่อใจไว้แต่เนิ่นๆ ไงล่ะ ถ้าคุณเป็นพ่อหนุ่มใจกล้า ที่อยากออกเดทกับสาวน้อยคนนั้นใจจะขาด ก็จงหาเวลาอยู่ด้วยกันสองต่อสองซะ อย่างแถวๆ ล็อคเกอร์หลังเลิกเรียน แล้วถามเธอตรงๆ เลยว่าเธอคิดยังไงกับคุณกันแน่ คุณอาจจะเอ่ยปากสารภาพความในใจก่อนก็ได้ (ถ้าคุณก็ชอบเธอ) แล้วรอฟังคำตอบจากเธอ แต่อย่ากดดันเธอให้มากจนเกินไปนะ -- ก็แค่พูดแบบสบายๆ ว่าพอรู้มาบ้างว่าเธอท่าทางจะชอบคุณ ก็เลยอยากจะรู้สักหน่อยว่ามันจริงหรือเปล่า ถ้าคุณชมเธอนิดๆ หน่อยๆ ให้เธอคลายความตื่นเต้นก็จะยิ่งดี ถ้าเธอยอมรับว่าเธอชอบคุณ และคุณเองก็คิดไม่ต่างกัน อย่าเพิ่งกระโดดโลดเต้นดีใจ ไม่งั้นละหมดกันภาพพจน์ ขอแค่มีทีท่าให้เธอรับรู้ก็พอ ว่าคุณเองก็ตื่นเต้นน่าดูที่ใจตรงกัน แล้วถามเธอว่าอยากไปเที่ยวกันบ้างไหม แต่ถ้าเธอไม่ได้ชอบคุณละก็ อย่าไปพาลใส่เธอล่ะ แค่บอกเรียบๆ ว่า "โอเค ไม่เป็นไร" แล้วขอตัวออกมาแบบเท่ๆ ชิลล์ๆ เธอจะได้รู้ว่าคุณเป็นคนมั่นใจในตัวเอง ใครจะไปรู้ -- พอเห็นตัวตนของคุณแล้วเธออาจเปลี่ยนใจภายหลังก็ได้ แต่ไม่ว่าจะออกหัวหรือออกก้อยก็ตาม อย่าลืมว่าพวกคุณก็แค่เด็กม.ต้นสองคนเท่านั้น คบหากันตอนวัยนี้มันแสนจะสนุกเฮฮา แต่ก็มักจะไม่ค่อยยืนยาว อย่าไปคิดจริงจังอะไรให้มากเกินไปนัก ขอให้มีความสุขกันให้พอ ถ้าคบกันแล้วเธอไม่ใช่คนที่ใช่ละก็ เดี๋ยวก็มีคนใหม่มาดามใจให้คุณเอง
ลองสังเกตภาษากายของเธอดูก่อน. เธอแต่งตัวยังไงเวลาพบหน้ากัน. ดูซิว่าคุณทำเธอหน้าแดงหรือเปล่า. เธอพยายามหาหัวข้อสนทนาที่คุณสนใจหรือเปล่า. เธอหาข้ออ้างมาคุยกับคุณหรือเปล่า. เธอชอบแกล้งคุณเล่นหรือเปล่า. เธอหว่านเสน่ห์ใส่คุณใช่ไหม. เธอเคยถามไหม ว่าคุณชอบใครอยู่. เธอพูดอะไรกับคุณเวลาเล่น Facebook หรือส่ง sms หากัน. ถามเพื่อนเธอดู. ไปถามเจ้าตัวเลย. ทำอะไรก็ทำแต่พองาม.
https://www.wikihow.com/Know-if-a-Girl-in-Middle-School-Likes-You https://www.wikihow.com/Know-if-a-Girl-in-Middle-School-Likes-You https://www.wikihow.com/Know-if-a-Girl-in-Middle-School-Likes-You
Notice Her Appearance Notice What She Says Find Out if She Likes You